《效古十九首 其九》
明代·黄仲昭

凌晨步庭外，惟见柏森森。风霜任摇落，翠色长自深。

攀条寄远客，表此一寸忱。所重不在物，以勖岁寒心。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。